google/wiki40b huggingface dataset:
Trondhjem Modelljernbaneklubb

Trondhjem Modelljernbaneklubb (TMJK) er Norges eldste modelljernbaneklubb, stiftet i 1955. Klubben har i dag lokaler på Nidarvoll skole.
Klubben har gjennom årene bygget flere klubbanlegg, både permanente i klubblokalet og mindre flyttbare anlegg. Klubben bygget i sin tid (1960-tallet) også et stort anlegg for Norsk Jernbanemuseum der Raumabanen ble modellert. Dette anlegget ble tatt ut av bruk på museet i forbindelse med bygging av nye museumsbygninger, og anlegget kom for en tid tilbake til Trondheim ved at Norsk Jernbaneklubb avdeling Trøndelag satte det i stand.
Klubbens faste anlegg har oftest modellert Glomfjordbanen. Dette er en fiktiv jernbane et eller annet sted i Trøndelag. For tiden er det Glomfjordbanen 3.0 som er under bygging. Det ble påbegynt våren 2007. Anlegget bygges i to etasjer for å få mest mulig modelljernbane inn på den plassen man har til rådighet, og samtidig ha brukbar plass for folk å bevege seg langs banen, enten for å betjene den eller som publikum. I 2011 er mesteparten av hovedlinjen, Vindheimbanen, ferdigbygget når det gjelder spor, mens det gjenstår mye av landskap og detaljering. Den egentlige Glomfjordbanen, en sidelinje til Vindheimbanen er ikke påbegynt ennå. De fleste stasjonsnavnene er fiktive og flere av dem henspiller på viktige personer i klubbens historie. Vindheimbanen består av stasjonene Øvre Fiklagard, Ulende, Ødsle, Vindheim, Olmli, Undredal, Ørskosen, Rivesund og Nedre Fiklagard. Glomfjordbanen skal bestå av Lillehagen hp, Jørstadgrend, Østrem, Attrå, Røkkvik og Glombu.
Anlegget bygges i skala H0 (1:87), 2-skinne likestrøm med digitalstyring (DCC), fleksibelt spor Peco code 75 eller selvbygget der det er nødvendig. Styring av sporveksler, signaler, sikringsanlegg og togledersentral skjer ved et CMRI-system, utviklet i sin tid (1985) av Bruce Chubb i USA.
Blue Stahli

Blue Stahli er et synth rock-prosjekt fra byen Detroit i den amerikanske delstaten Michigan. Prosjekt ble opprettet av multi-instrumentalisten Bret Autrey.
Kolrosing

Kolrosing er en dekorteknikk som er brukt og stadig brukes på gjenstander av tre eller bein eller horn. Mønsteret risses inn i gjenstanden med en knivspiss før man så smører på et fargestoff som fester seg i de rissede strekene slik at mønsteret kommer tydelig fram. Navnet har sammenheng med at man tidligere brukte kull blandet med dyrefett som fargestoff. I dag bruker man olje tilsatt fargestoff, og finmalt furubark gir en mørkebrun, jevn strek.
Kolrosing har vært brukt en del i norsk folkekunst til dekor på skjeer, øskjer, skrin og ikke minst på ski. Men hvis man ikke ser nøye etter, kan det være lett å forveksle kolrosing med dekor tegnet i tusj. 
I samisk duodji brukes kolrosing særlig som dekor på skjeer, kniskaft, knivslirer, beltespenner og nålehus laget av reinsdyrhorn.
Radio 3 Bodø

Radio 3 Bodø er en lokalradiostasjon i Bodø. Radioen ble opprinnelig startet som Radio Nord, men skiftet i slutten av april 1994 navn til Radio1. I 1997 skulle Radio1 bli storbyradio og Bodø var den første kanalen som forlot franchisekonseptet til Radio1. Navnet ble Radio3 Bodø, og navnebyttet skjedde 16.mai 1997. Kanalen hadde i sine første år Radio8000 som konkurrent, men de gikk konkurs en uke etter at Radio1 ble Radio3. Kanalen var eid av forretningsmenn fra Nordland, men ble solgt til Nordlandsposten og Harstad Tidende Gruppen i 1998. Kanalen var en av de aller første avisradioene i landet. Da Nordlandsposten ble lagt ned ble kanalen solgt til Jan Johnsen, og Radio Tromsø.  Johnsen har senere solgt deler av kanalen til Avisa Nordland. Ansvarlig redaktør i Radio 3 Bodø er Benjamin Solås.    
Kanalen sender på både FM og DAB i Bodødistriktet, i tillegg til nettradio. I Bodø finner du kanalen på FM 104,9. Kanalen har flere sendere både på FM og DAB spredt over hele Salten-området.

Frekvenser:

Bodø: 104,9
Saltstraumen 107,4
Klettkovfjell 103,3
Rognan 105,8
Frekvensene i Bodø og Klettkovfjell har også DAB-dekning.
Kanalen ligger på 8.-plass i daglig oppslutning i sitt område, ifølge 3.kvartalstallene til TNS gallup (2007).
Decordova kraftverk

Decordova kraftverk er et kraftvarmeverk-senter med to separate varmekraftverk i Hood County, i delstaten Texas i det sørlige USA. Anlegget har en installert produksjonskapasitet på 1.138  MW fordelt på 4 turbiner, en av dem 799 MW og de tre øvrige 89 MW hver. Operatør er energiselskapet Luminant Generation Co. 
Decordova gasskraftverk stod utbygd i 1970–1975 med 800 MW effekt i én turbin. Dette var midlertidig nedlagt fram til 2009, men er igjen i drift. Det kan subsidiært fyres med fyringsolje ved behov. 
En utvidelse 1985–1990 til dagens 1.138 MW innebar utbygging av et moderne kraftvarmeverk på 338 MW. Det består av tre turbiner. 
Brenselkilden er naturgass, og fyringsolje.
Église protestante ma'ohi

Église protestante ma'ohi (EPM, tahitisk: Etaretia porotetani ma'ohi, EPMa) er et reformert kirkesamfunn i Fransk Polynesia.
Det stammer fra misjonsaktiviteten startet av London Missionary Society i 1797 og overtatt av Société des missions évangéliques de Paris i 1863. Gjennom misjonsselskapet i Paris var kirken knyttet til Den franske reformerte kirke. Kirken ble selvstendig i 1963 med navnet Église évangélique de Polynésie français (EEPF). I 2004 skiftet den navn til Église protestante ma'ohi.
EPM hadde i 2006 i alt 96 menigheter. Den benytter tahitisk som kirkespråk, men har også en fransktalende og en kinesisktalende menighet.
Presteutdannelsen har foregått lokalt gjennom presteseminaret i Papeete, École pastorale d'Hermon, opprettet i 1927, på Fiji og i Europa. EPM deltar i Pacific Theological College på Fiji. Kirken har ordinert kvinnelige prester siden 2003.
Église protestante ma'ohi er medlem av Kirkenes verdensråd og De reformerte kirkers verdenssamfunn. Den deltar i Pacific Conference of Churches og i arbeidet til Communauté d'Églises en mission.
Plansje

Plansje er en grafisk plate eller klisjé som brukes til å trykke bilder fra, eller et avtrykk fra en slik trykkplate. Ordet brukes også om illustrasjoner og bilder som er trykt for seg i en bok, om bildeoversikter og diagrammer i ulike medier, veggplansjer, plakater med pedagogisk innhold og annet. Begrepet Plansjeliknende bildetrykk, gjerne av populære motiver i farger og solgt som løse bildeark, oppstod allerede med trykkunsten på 1400-tallet, Plansjer, plakater og tilsvarende trykk ble imidlertid for alvor utbredt da litografi-teknikken kom på 1800-tallet og en kunne trykke store opplag av fargetegninger billigere enn før.

Ordbakgrunn

Ordet plansje er lånt fra det franske plance som igjen har fått ordet fra det latinske planca, det vil si «planke», et ord som også er i slekt med «plan». På engelsk kalles «veggplansje» wall chart, «plansje i bok» plate og «plansjediagram» chart. «Bildeplansje» kalles på tysk Bildtafel, mens «plansje med tegninger» på fransk heter planche à dessin.
Nova Ponte-demningen

Nova Ponte-demningen er en demning med vannkraftstasjon i elva Paranaíba i Brasil.
Anlegget har turbiner med installert produksjonskapasitet (ytelse) på 510 MW. Det ble ferdigstilt i 1995, etter åtte års bygging.
Bengalsk ild

Bengalsk ild er et fyrverkerislag som oftest består av et papprør som er ca 5-20 centimeter langt og 3-4 centimeter i diameter. Inne i røret er et brennbart stoff med metallsalter. Ved antennelse brenner den bengalske ilden med en klart lysende flamme som er 10-30 centimeter høy. Brenntiden varierer oftest fra ett minutt opp til fire minutter. Avhengig av typen av tilsatt metall brenner bengalsk ild med forskjellig farge. Bengalsk ild har i blant også en forvandlingseffekt som gjør at den skifter farge etter en viss tid. Røret inneholder da to lag med forskjellige metaller.
Bengalsk ild tjener også som nødbluss og kan brukes for eksempel i skipsnød. Den er også kjent som innslag i enkelte teateroppsetninger.

Begrepshistorie

Lysene kalles bengalske etter den historiske regionen Bengal i dagens Bangladesh og det nordøstre India. Stedets fyrstepalasser ble opplyst av fargerike lys som ble til ved kjemiske reaksjoner. Opprinnelig forstod man som bengalske lys bare det lys som tjente til glinsende belysning av en gjenstand. For å få de ønskede fargeeffekter ble det brukt svovel og nitratene salpeter og realgar, et mineral.

Fotball

Bengalsk ild er populær blant visse fotballsupportere som antenner dem på tribunene. Slik bruk har flere steder blitt møtt med kritikk, og er forbudt i flere land.
Kipper- und Wipperzeit

Kipper- und Wipperzeit er den tyske betegnelsen på to perioder på 1600-tallet da myndighetene utstedte mynter med lavere metallverdi enn de var angitt med.
Große Kipper- und Wipperzeit var en finanskrise som kulminerte i årene 1620-1623. Bakgrunnen var en rekke prisdrivende faktorer i Det tysk-romerske rikes bystater rundt år 1600: Den tyske sølvproduksjonen avtok, under krigsforberedelsene til trettiårskrigen (1618–1648) steg behovet for finansiering av leiesoldater, samtidig som de tyske fyrstehoffenes luksusbehov økte.
Devalueringen av myntverdien spredte seg fra Tyskland til Østerrike, Ungarn, Bøhmen, Polen og Russland.
Fra ca 1675 til 1690 var det en mindre periode i Tyskland som ble kalt Kleine Kipperzeit.
Phytorus

Utseende

Middelsstore (4-6 millimeter), korte og brede, høyt hvelvede, blekgule til mørkbrune bladbiller uten metallisk glans.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia. Aller artene forekommer på Filippinene, forøvrig er slekten kjent fra Vest-Malaysia, Sumatra, Borneo og Java.
Hisøy Idrettslag

Idrettsskolen

Idrettsskolen på Hisøy tilbyr barn mulighet til å bli kjent med et bredt utvalg av idretter og aktiviteter, og har mål om å aktivere flest mulig av Hisøys barn.

Sandvigen fort

Sandvigen fort ligger i Sandviga på Hisøy. I mai 2008 bestemte et enstemmig Arendal bystyre at Hisøy IL fikk overta fortet. Idrettslaget har med dugnadsinnsats pusset opp den gamle bygningen, og tilbyr nå utleie av stedet.
Yoshiaki Shimojo

Karriere

Yoshiaki Shimojo startet sin profesjonelle karriere i Nissan Motors i 1978. Han har tidligere vært trener for Nissan FC Ladies og Yokohama F. Marinos.
Sixten Sild

Karriere

Sixten Sild var med å prege internasjonal orienteringssport i flere sesonger. Han debuterte i VM-sammenheng i svenske Skövde i 1989 hvor han var med på Sovjetunionens lag som ble nummer fire på stafetten. Høydepunktet i karrieren kom i 1991, da han tok bronsemedalje på den klassiske distansen under VM i tsjekkoslovakiske Marienbad. Han ble kun slått av den svenske duoen Jörgen Mårtensson og Kent Olsson. Sild tok i løpet av sin karriere to verdenscupseire, i 1996 og 1998.
Turbopausen

Turbopausen markerer grensen i jordatmosfæren der turbulens slutter å dominere. Området under turbopausen er kjent som homosfæren, der kjemiske stoff og gasser er godt utblandet, og har mer eller mindre samme fordeling i høyden. Altså er den kjemiske sammensetningen til atmosfæren konstant under turbopausen. Området over turbopausen kalles heterosfæren, der molekylær diffusjon dominerer. Her vil den kjemiske sammensetninger til atmosfæren endrer seg med høyden.
Turbopausen ligger like over mesopausen og i grenseområdet mellom mesosfæren og termosfæren, i en høyde på omtrent 100 km.
International Peace Institute

International Peace Institute (IPI, tidligere International Peace Academy) er en uavhengig tankesmie basert i New York. IPI spesialiserer seg mot multilaterale tilnærminger til freds- og sikkerhetsspørsmål og samarbeider tett med FNs sekretariat og medlemsland. IPIs fremste mål er å fremme effektive internasjonale svar på nye problemer og kriser gjennom forskning, analyse og politikkutvikling.
Terje Rød-Larsen er leder for IPI.
PRODA

PRODA er en selvstendig stiftelse som har som formål å tilby gratis trening for profesjonelle frilansdansere. PRODA het tidligere Gratis Daglig Trening (GDT), og ble opprettet i 1988 som en underenhet av det som i dag er forbundet Norske Dansekunstnere.
PRODAs hovedvirksomhet foregår i Oslo, med daglige klasser for profesjonelle dansekunstnere gjennom hele året. Det er også avdelinger i Stavanger, Bergen, Trondheim, Nord-Trøndelag og Nord-Norge.
Tornado Måløy Fotballklubb

Historikk

Klubben ble stiftet 1. januar 2003 ved at Tornado Fotballklubb og fotballgruppen i Måløy Idrettslag slo seg sammen.

Sesongen 2010

Tornado Måløy FK vant til slutt Firdaligaen 2010 – hele 10 poeng foran Stryn TIL som tok 2.plassen. Med 11 hjemmeseiere på 11 forsøk var Tornado Måløy FK det suverent beste laget i divisjonen, og rotet rundt overgangen til Børge Yndestad som medførte tre poeng i trekk, ble aldri avgjørende. TMFK rykker likevel ikke opp til 2.divisjon etter å ha tapt sammenlagt 1-5 for Jevnaker IF i kvalifiseringskampene. Nykommer Endre Kupen ble lagets toppskorer i 2010 med 23 mål, mens Gisle Myhre og Magnus Thor Magnusson var de to eneste spillerne som startet samtlige 25 obligatoriske kamper denne sesongen.
Klubben hadde et snitt på 297 tilskuere per hjemmekamp, der de 850 betalende på kvalikoppgjøret mot Jevnaker IF var årets best besøkte kamp. 
Klubbens andrelag i 5. divisjon avd. 2 endte på syvendeplass i sin avdeling, som til slutt ble vunnet av Eid IL sitt andrelag. Martin Flåten ble lagets toppskorer med ni mål på syv kamper.

Sesongen 2011

Tornado Måløy FK hadde i sesongen 2011 førstelag i 3. divisjon og sitt andrelag i 5. divisjon.

Landslagsspillere

I løpet av klubbens korte historie har klubben hatt tre spillere med aldersbestemte landskamper. Gisle Myhre og Erlend Nygård Kvalheim, som forøvrig begge fortsatt er i klubbens A-stall, har begge aldersbestemte landskamper. Det samme har Rune Solvang som spilte for klubben i 2005.

Adelskalenderen

Eirik Holvik leder klubbens adelskalender med sine 133 kamper (hvorav 19 er innhopp fra benken). John Martin Gil og Sveinung Daae Frantzen er klubbens mestskorende med 42 mål hver. Begge er fremdeles i klubbens A-stall.
(Informasjonen er oppdatert 01.01.2010)
Fylkesvei 656

Historikk

Frem til den direkte ferjeforbindelsen mellom Ålesund og Hareid bler nedlagt 1983 gikk riksvei 656 mellom Sulesund og Mauseidvåg i Sula, denne strekningen ble deretter del av riksvei 61.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Thomas Reinertsen Berg

Priser og utmerkelser

Berg vant Brageprisen 2017 i klassen for sakprosa for boken Verdensteater. Juryen hadde følgende begrunnelse for pristildelingen:
«I februar 1956 så leserne av New York Times et kart på forsiden som gjorde folk urolige. Et verdenskart viste at uvante linjer delte opp havene – saken handlet om geologer som utforsket en revne i havbunnen. Nå revnet ikke havbunnen, tvert om skrev en av geologene til et svarbrev til leserne: «Bevegelser på et par centimeter i løpet av et århundre blir sett på som svært raske.»
At kart har fascinert og at kart har enorm betydning gjennom tidene er vel kjent. Med boken Verdensteater har journalisten og skribenten Thomas Reinertsen Berg har skapt en tour de force i kartenes historie i verden. Han starter med de aller første verdensbildene, setter verden som scene, og tar sats gjennom verdensbildene og forestillingene, systematisk, velskrevet, morsomt og lærerikt. Boken er usedvanlig flott illustrert, med kart som viser ulike måter å se verden på, fra greske spekulasjoner til middelaldersk tro, fra renessansens forsøksvise vitenskapelige kartlegging til vår digitale samtid med lynkjapp informasjonshenting. En utsøkt og særegen sakprosabok.»
Taco Bell

Annen informasjon

I den futuristiske hollywoodfilmen Demolition Man, er det mange referanser til at Taco Bell er den eneste overlevende restaurantkjeden som overlevde «the franchise wars» (forretningskjedekrigen).  Det er flere kategorier av Taco Bell-restauranter, men «all restauants are Taco Bell». 
Tidlig i 1994 byttet Taco Bell ut sin kjente regnbuelogo til fordel for en enklere rosa/lilla logo.
Sword Art Online

Handling

Historien foregår i forskjellige kunstige verdener som begynner i det fiktive spillet Sword Art Online.

Sword Art Online

Sword Art Online er den første virtuelle (kunstige) spillverdenen, og omgivelsen til den første delen av historien. Verdenen er bygd opp at et gigantisk svevende festning som kalles Aincrad med hundre etasjer. Hver etasje har et middelaldermiljø og et fangehull med en sjef. Fangehullet og sjefen må bli bekjempet før spillerne kan dra videre til den neste etasjen.

Alfheim Online

Alfheim Online er den andre virtuelle spillverdenen og omgivelsen i den andre delen av historien. Figurene i dette spillet er feer og kan fly med sine vinger på ryggen. Det er en massiv verden som er delt inn i flere regioner for hver fe-rase. I Alfheims senter er et stort tre som blir kalt «Verdenstreet», og målet med spillet er å nå toppen. Spillet har et ferdighetsbasert system der spillere forbedrer statistikken sin ved å utvikle ferdigheter i og utenfor kamp.

Gun Gale Online

Gun Gale Online er den tredje virtuelle spillverdenen og omgivelsen i den tredje delen av historien. Det er en virtuell spillverden, der hovedfokus er på pistoler og gevær, men lyssverd og kniver finnes også.

UnderWorld

UnderWorld er den fjerde virtuelle verdenen og den siste omgivelsen i historien. Det er den første virtuelle verdenen i serien som ikke er en spillverden, men en simulering av kunstig intelligens (AI). Tiden i UnderWorld er variabel, og kan være mye raskere relativt til den virkelige verden.
Bratwurst

Bratwurst er en pølse laget av gris, okse og/eller kalv. Den tyske og opprinnelige bratwurst er oftest krydret med hvitløk, muskat, kryddernellik, kummin og i noen tilfeller merian. Den serveres stekt eller grillet, ofte med brød, potetmos, sterk sennep, tysk potetsalat og iblant, oftest i Tyskland, med varm surkål.
Navnet stammer fra det gamle høytyske ordet bräte som betyr fint hakket kjøtt. brat- i bratwurst oppfattes ofte feilaktig som det tyske verbet braten, steke.
Bratwursten har antagelig sin opprinnelse i Thüringen der den er kjent som Thüringer. Den eldste kjente oppskriften er fra 1432.
Thueringer bratwursten er 15 til 20 cm lang, laget av urøkt kjøtt og tradisjonelt tilberedt på en kullgrill hvor øl og vann brukes til å justere temperaturen. Tradisjonell Thueringer bratwurst er marinert i en blanding av øl, sennep og løkringer 1 til 2 timer før grilling.
Thomas Steitz

Biografi

Steitz tok B.A. i kjemi i 1962 ved Lawrence University i Appleton i Wisconsin. Han promoverte til doktorgraden i 1966 ved Harvard University for William Lipscomb.
Etter et postdoktoropphold ved det britiske MRC i Cambridge virket han fra 1970 ved Yale University i New Haven i Connecticut. Der forsket og underviste han som Sterling professor for molekylær biofysikk og biokjemi og dessuten som  HHMI Investigator ved Howard Hughes Medical Institute.
Steitz offentliggjorde i 1998 den første krystallstruktur innen ribosomenes store underenhet.
Steitz var gift med Joan A. Steitz, en annen ledende biokjemiker og professor ved Yale University.
Lighthouse X

Bakgrunn

Bandet ble etablert i 2012 med mål om å hjelpe mennesker som har støtt på vanskeligheter i livet. Bandmedlemmene var ambassadører for tre ulike ideelle organisasjoner, som også mottok andeler av gruppens inntekter. 
13. oktober 2014 slapp Lighthouse X sin debutsingel, «Kærligheden kalder», som nådde en 37. plass på den danske singellisten. Etter gruppens andre singel, «Hjerteløst», slapp Lighthouse X sin selvtitulerte EP 16. februar 2015. I april samme år slapp de singelen «Nattens gløder». 
Lighthouse X ble for alvor landskjente i Danmark, da de vant Dansk Melodi Grand Prix i 2016 med sangen «Soldiers of Love». De representerte Danmark i Eurovision Song Contest i Stockholm samme år, men endte nest sist i sin semifinale. Dette var andre år på rad at Danmark ikke kvalifiserte seg til finalen. 
Bandet ble oppløst i august 2016, og medlemmene gikk hvert til sitt. Johannes Nymark var blant annet programleder for Dansk Melodi Grand Prix i 2017 og 2018.
Cocktail

Cocktail er i de fleste tilfeller en isavkjølt, alkoholholdig blanding. Vanligvis inneholder en cocktail én eller flere typer brennevin og en eller flere smakstilsetninger, is, fruktjuice, frukt, brus, sukker, honning, melk, fløte og urter.
São Paulo

Historie

São Paulo ble etablert 25. januar 1554 av de portugisiske  jesuitt-misjonærene José de Anchieta og Manoel da Nóbrega, som etablerte Colégio de São Paulo de Piratininga for å kristne urbefolkningsgruppen tupi-guarani. 
São Paulo ble offisielt en by i 1711. Den opplevde en kraftig oppgang da man begynte å dyrke kaffe sent i det 19. århundre. Veksten skyldes først og fremst at kaffeplantasjene lå relativt nær havnebyen Santos, som på den tiden var Brasils viktigste eksporthavn.
Etter 1881 kom det flere bølger med immigranter til byen. Hovedsakelig fra Italia og Japan, men også fra andre land. Den største konsentrasjonen av japanere utenfor Japan finnes nettopp her, med anslagsvise 300 000 japanskættede bosatt. I begynnelsen arbeidet immigrantene på de store kaffeplantasjene som fantes i delstaten.

Geografi

São Paulo ligger i sørøstlige Brasil, i delstaten São Paulo, omtrent halvveis mellom Curitiba (Hovedstaden i Paraná) og Rio de Janeiro (tidligere hovedstad i Brasil). Byen ligger på et platå innenfor regionen Serra do Mar med en gjennomsnittlig høyde på 760 moh, selv om den ligger bare 70 km fra Atlanterhavet. Det totale arealet i kommunen er 1 523 km², som i henhold til Det brasilianske instituttet for geografi og statistikk (IBGE) gjør den til Brasils niende største kommune i areal. Den urbaniserte delen av kommunen dekker 968 km², det største urbane området i landet.Kupert terreng råder innenfor de urbaniserte områdene av São Paulo unntatt i den nordlige delen av byen, hvor Serra da Cantareira-fjellene strekker seg høyere. Hele regionen er svært stabil tektonisk, og ingen signifikant seismisk aktivitet er noensinne registrert.
Elva Tietê og bielva Pinheiros var en gang viktige kilder til ferskvann og fritidsaktiviteter for São Paulo. Men tunge industrielle utslipp og avløpsvann har fra siste del av det 20. århundre gjort disse sterkt forurenset. Et større opprenskningsprogram for begge elvene er i gang, finansiert gjennom et samarbeid mellom lokale myndigheter og internasjonale interessenter. Ingen av elvene er farbare på strekningen som renner gjennom byen, selv om vanntransport blir stadig viktigere på Tietêelven lenger nedstrøms.
Det er ingen store naturlige innsjøer i regionen, men to reservoarer i den sørlige utkanten av byen brukes til kraftproduksjon. Den opprinnelige floraen besto hovedsakelig av et stort utvalg av eviggrønne blomsterplanter. I dag er fremmede arter vanlige, det milde klimaet og rikelig med nedbør tillater dyrking av et mangfold av tropiske, subtropiske og tempererte planter.